สวัสดีค่ะ พอดีมีข้อสงสัยค่ะ เราสามารถใช้สิ่งของทั่วไปกับผู้ที่มีเชื้อ hiv ได้ไหมคะ เช่น ดินสอ ปากกา ลิป แป้งพัพ แล้วถ้าหากสิ่งของนั้นมีการเปื้อนเลือดของผู้ติดเชื้อ แล้วนำแอลกอฮอล์หรือน้ำเปล่ามาเช็ดจนไม่เห็นคราบเลือดแล้ว จะสามารถใช้ของสิ่งนั้นได้อยู่ไหมคะ หรือต้องทิ้งไปเลย
สวัสดีค่ะ โรค HIV เป็นโรคของการติดเชื้อไวรัสชนิดหนึ่งทำให้เกิดภาวะภูมิคุ้มกันบกพร่องจนถึงแก่ชีวิตได้ โดยเป็นไวรัสที่ติดต่อกันผ่านทางการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนัง เป็นต้นการใช้สิ่งของส่วนตัวที่ต้องมีการสัมผัสเยื่อบุเช่นเครื่องสำอางร่วมกับผู้ป่วย HIV จึงมีโอกาสรับเชื้อได้ แม้จะมีโอกาสค่อนข้างน้อย เพราะถ้าไวรัสออกมาติดกับวัตถุแห้งๆนอกร่างกาย มักจะตายไปอย่างรวดเร็ว แต่ก็ไม่ควรเสี่ยง ให้แยกของใช้ส่วนตัวออกจากันจะดีที่สุดค่ะ การเช็ดทำความสะอาดนั้นอาจจะไม่สามารถลดโอกาสการติดเชื้อให้เป็น 0 ได้ ถ้าไม่สบายใจ ก็ควรทิ้งไปเลยจะดีกว่า